เเน่นหน้าอกหายใจไม่ทั่วท้อง พอเวลาหายใจเข้าลึกๆจะมีอาการเหมือนจุกตรงลิ้นปี่ บางวันมีอาการปวดหัว เเละตอนกลางคืนชอบคัดจมูกหายใจออกเเค่ฝั่งเดียวเเล้วเหมือนมีแก๊สอยู่ในท้องเยอะเวลากลางคืนหิวบ่อย
สวัสดีค่ะ อาการแน่นอก หายใจได้ไม่สุดนั้น อาจจะเกิดจากการมีลมหรือแก๊ซหรือน้ำมากในช่องท้อง จนมากดดันบริเวณช่องอก ทำให้หายใจไม่สะดวกได้ หรืออาจจะเกิดจากอาการคัดจมูก จากภายในจมูกมีน้ำมูกหรือสารคัดหลั่งอยู่เยอะ เกิดจากกรดไหลย้อนที่อาจมีจุกแน่นลิ้นปี่ แสบร้อนหน้าอกและลำคอ หรือเป็นโรคทางเดินหายใจติดเชื้อ อาจมีไอ ไข้ หอบเหนื่อย ร่วมด้วย เป็นต้นแนะนำสังเกตอาการว่าอาการแน่นอกสัมพันธ์กับอะไร เช่น มักเป็นก่อนหรือหลังมื้ออาหารหรือไม่ เกิดช่วงกลางคืนเวลานอน หรือเกิดสัมพันธ์กับสถานที่มีฝุ่นควันเยอะๆแล้วคัดจมุกขึ้นมา เป็นต้น หากทราบว่าสัมพันธ์กับอะไร ควรหลีกเลี่ยงปัจจัยดังกล่าวเบื้องต้นเดินบ่อยๆให้ลำไส้บีบตัวได้ดี ไม่กินมื้อดึก ไม่กินแล้วนอนทันที ไม่กินอาหารมื้อใหญ่จนเกินไป นั่งหัวสูงไว้ก่อนจนกว่าจะไม่แน่นท้องแล้ว หากยังมีอาการมากขึ้นเรื่อยๆ คลื่นไส้ กินได้น้อย หรือท้องอืดมาก ควรไปพบแพทย์